נועד להט

נועד להט המכונה גם ניאו (נולד ב-8 ביוני 1984) הוא לוחם MMA ישראלי. להט מתמחה בג'ודו וג'ו ג'יטסו ברזילאי, והוא הישראלי השני (לצד מוטי הורנשטיין) שהתחרה אי פעם במסגרת ה-UFC, ארגון הלחימה המשולבת הגדול בעולם, והראשון שניצח בו קרב. להט נוהג לעלות לקרבות שלו עם סמל מגן דוד מצויר על מגן השיניים ועל מכנסיו. נכון לדצמבר 2018, מאזן הקרבות שלו כלוחם MMA עומד על 13 ניצחונות ו-4 הפסדים. להט גדל באלפי מנשה, אמו בטי שירתה כתת-גונדר בשירות בתי הסוהר ושימשה קצינת המודיעין הראשית של הארגון. הוא החל את דרכו בעולם אמנויות הלחימה בגיל 5, כשהוריו רשמו אותו לחוג ג'ודו מקומי באלפי מנשה. בתור ג'ודוקא להט זכה במספר תארים מקומיים ושירת בגדוד 890 של חטיבת הצנחנים על אף שהייתה לו אופציה לשרת בתור ספורטאי מצטיין. לאחר סיום שירותו הקרבי חזר להתאמן בג'ודו, אך לבסוף קיבל החלטה להתמקצע בג'ו ג'יטסו ברזילאי ולשם כך טס לברזיל באוקטובר 2007. בברזיל קיבל את הכינוי "ניאו" על שם הדמות מסרטי המטריקס, לאחר שהמקומיים התקשו להגות את שמו הפרטי. להט התאמן בברזיל במשך שנתיים אצל מאמני ג'ו ג'יטסו מוערכים, ובשנת 2009 עבר לסן חוזה שבקליפורניה, והחל להתאמן במכון לאמנויות לחימה-American Kick Boxing Academy‏ (AKA)(אנ'), מכון בעל שם באימון לוחמי MMA וביניהם קיין ולסקז. תוך כדי שהתאמן במכון וצבר ניסיון בלחימה משולבת, עבד לפרנסתו כמאמן ג'ו ג'יטסו וכשומר בבר. ב-10 בנובמבר 2010 זכה להט בתואר העולמי בג'ו ג'יטסו (במשקל עד 70 ק"ג) בתחרות שהתקיימה בלונג ביץ' שבקליפורניה. לאחר שהרשים באימונים ובקרבות במסגרת התחרויות ב-AKA וצבר שבעה ניצחונות ללא הפסד, ב-27 בינואר 2014 להט קיבל הצעה לחוזה מהארגון הגדול בענף, ה-UFC. החוזה כלל השתתפות בארבעה קרבות לפחות במסגרת ה-UFC בקטגוריית משקל נוצה (עד 66 ק"ג), עם אפשרות להארכתו בהתאם להישגים. ב-23 במרץ 2014 עלה להט לקרב ה-UFC הראשון שלו בעיר נאטאל שבברזיל, נגד לוחם ברזילאי בשם גודפרודו פאפיי. לאחר 2:39 דקות בתוך הקרב ספג נוקאאוט ממכת ברך של יריבו והפסיד. ב-26 ביולי 2014 עלה לקרב השני שלו ב-UFC בעיר מגוריו סן חוזה נגד יריב אמריקאי בשם סטיבן סיילר. בתום שלושת הסיבובים של הקרב נקבע שלהט הוא המנצח לאחר החלטת שופטים. בכך הוא הפך לישראלי הראשון שמנצח במסגרת קרבות ה-UFC. בסיום הקרב, להט התעטף בדגל ישראל, ובנאום הניצחון שלו לצד המנחה ג'ו רוגן אמר שהוא מתכוון לחזור לישראל כדי ליטול חלק במערך הלחימה במבצע צוק איתן כחייל מילואים. ב-20 ביוני 2015 עלה להט לקרב השלישי שלו ב-UFC. הקרב התקיים באולם הO2 וורלד בברלין נגד ניקלאס בקסטרום השוודי. להט ניצח בהחלטת שופטים 28:28 28:29 28:29. ב-7 בפברואר 2016 הפסיד להט בנוקאאוט בקרב שנערך בלאס ווגאס לצ'יליאני דייגו ריבאס, וספג את הפסדו השני ב-UFC. ביוני 2016, לאחר ארבעה קרבות ב-UFC, להט עבר לבלאטור (אנ'), הארגון השני בגודלו בעולם לאמנויות לחימה משולבות. הקרב הראשון בו השתתף במסגרת הארגון נערך ב-10 בנובמבר 2016, באירוע בלאטור 164, בהיכל מנורה מבטחים, תל אביב מול הלוחם סקוט קליב (אנ'). להט ניצח בסיבוב הראשון בחניקה אחורית. ב-31 במרץ 2017, השתתף להט באירוע באלטור 175 שנערך בשיקגו, ארצות הברית, נלחם מול לויד קרטר וניצח אותו בחניקה אחורית. ב-16 בנובמבר נלחם נגד ג'רמיה לביאנו באירוע באלטור 188 שהתקיים בהיכל מנורה מבטחים, תל אביב, וניצח אותו בהחלטת שופטים אחידה. ב-17 באוגוסט 2018, השתתף להט באירוע באלטור 204 שנערך בדרום דקוטה, נלחם מול דריאן קלדוול (אנ') והפסיד בנוקאאוט טכני. מדיה וקבצים בנושא נועד להט בוויקישיתוף נועד להט, ברשת החברתית פייסבוק נועד להט, ברשת החברתית אקס (טוויטר) נועד להט, ברשת החברתית אינסטגרם נועד להט, באתר אליפות הלחימה האולטימטיבית (UFC) נועד להט, באתר בלאטור נועד להט, באתר שרדוג נועד להט, באתר טאפולוגי הפרופיל של להט באתר UFC (באנגלית) הפרופיל של להט באתר sherdog (באנגלית) סבסטיאן רודריגס, ‏תומך לחימה: הישראלי הכי קשוח בעולם, באתר ערוץ הספורט, 12 בדצמבר 2013 אסף שלו, ‏נועד לגדולה: הישראלי שעושה היסטוריה ב-UFC, באתר ONE‏, 21 במרץ 2014 עירד צפריר, נועד להט, הלוחם הישראלי הראשון ב-UFC: "אני יכול לבעוט בך, תרגיש אם זה אמיתי", באתר הארץ, 23 במרץ 2014 ריאיון עם להט, באתר Yahoo!‏, 24 ביולי 2014 (באנגלית) אטילה שומפלבי, "אם אני חוזר למילואים, כדאי לחמאס לדאוג", באתר ynet, 28 ביולי 2014 להט: "יש הרבה לוחמים קשוחים כמוני בבלטור", באתר ערוץ הספורט, 7 בנובמבר 2016 "נועד להט לוחם מקצועי", בפודקאסט "גיקונומי", 19 בינואר 2017 שרון דוידוביץ', נועד להט: "מרגש לצעוד בזירה כיהודי החזק", באתר ynet, 10 בפברואר 2016 Noad Lahat - Official UFC® Fighter Profile - UFC.com אוריאל דסקל, נועד להיות שגריר, באתר כלכליסט, 27 ביולי 2014 דותן מלאך, קרב חייו: המירוץ לצמרת של נועד להט, באתר nrg‏, 25 ביולי 2014 נועד להט זכה באליפות העולם בג'יו ג'יטסו, באתר וואלה, 10 בנובמבר 2010 סבסטיאן רודריגס, ‏יש היסטוריה: לוחם ישראלי ראשון ב-UFC, באתר ערוץ הספורט, 29 בינואר 2014 בכורע: נועד להט הפסיד בקרב הראשון ב-UFC, באתר ערוץ הספורט, 23 במרץ 2014 ניצחון היסטורי ללוחם הישראלי נועד להט: "כעת אלחם על ביתי", באתר ערוץ הספורט, 26 ביולי 2014 עומר שוברט, נועד להט ניצח בקרב השני שלו ב-UFC, עכשיו הוא הולך למלחמה, באתר הארץ, 27 ביולי 2014 קרבי זה הכי: ניצחון ענק לנועד להט ב-UFC ברלין, באתר ערוץ הספורט, 20 ביוני 2015 MMA: נועד להט הפסיד בנוק אאוט ונזקק לטיפול, באתר ynet, 7 בפברואר 2016 ,Ariel Helwani Noad Lahat signs with Bellator, MMAFighting.com - The Mixed Martial Arts News Website, Jun 9, 2016 מור מרקוס‏, להט, אלוף עולם חדש ואווירה מחשמלת: ערב הקרבות של בלאטור ענה על כל הציפיות, באתר וואלה, 11 בנובמבר 2016 עדי כפיר, ‏‏נועד להט: כל העולם רואה עכשיו את דגל ישראל, באתר ספורט1, 17 בנובמבר 2017 Bellator 204 highlights, mmamania.com